internet vaartha 164 Views
న్యూఢిల్లీ : ఇండియన్‌ ప్రీమియర్‌ లీగ్‌ (ఐపిఎల్‌)-9 సీజన్‌కు సంబంధించి ఢిల్లీ డేర్‌ డెవిల్స్‌ కెప్టెన్‌గా భారత మాజీ పేసర్‌ జహీర్‌ఖాన్‌ నియమించబడ్డాడు. ఢిల్లీ డేర్‌ డెవిల్స్‌ తరపున వరుసగా రెండవ సంవత్సరం ఆడుతున్న జహీర్‌కు సారథిగా కీలక బాధ్యతలు అప్పగిస్తూ ఆ జట్టు యాజమాన్యం నిర్ణయం తీసుకుంది. ఈ మేరకు సోమవారం ఒక ప్రకటన విడుదల చేసిన డిల్లీ డేర్‌ డెవిల్స్‌ రాబోయే ఐపిఎల్‌ సీజన్‌లో జహీర్‌ను కెప్టెన్‌గా  ఎంపిక చేసినట్లు స్పష్టం చేసింది.దీనిపై ఆ జట్టు సలహాదారు రాహుల్‌ ద్రవిడ్‌ మాట్లాడుతూ ఆటలో తనకంటూ ప్రత్యేక గుర్తింపు సంపాదించుకున్న జహీర్‌ఖాన్‌లో నాయకత్వ లక్షణాలకు కొదవ లేదని పేర్కొన్నాడు. డేర్‌ డేవిల్స్‌ కెప్టెన్‌గా బాధ్యతలు చేపట్టబోతున్న జహీర్‌ నియామకం పట్ల యాజమాన్యం సంతృప్తిగా ఉందన్నాడు. ఈ సందర్భంగా జహీర్‌కు ముందుగా ద్రవిడ్‌ అభినందనలు తెలపాడు.గత ఏడాది అంతర్జాతీయ క్రికెట్‌కు వీడ్కోలు పలికిన జహీర్‌ 200 వన్డేల్లో 281 వికెట్లు తీయగా,92 టెస్టుల్లో 311 వికెట్లను తీసుకున్నాడు. భారత్‌ తరపున 17 టి20లో 17 వికెట్లు  సాధించాడు.